A hegyi gorillák

Csütörtök reggel még csak nem is tudtuk, hogy milyen különleges előadást hallgathatunk meg. Egy biológus tartotta, akit Farkas Ágnesnek hívtak.

Elmondta, hogy kislány kora óta arról álmodott, hogy dzsungelben lakjon. Mikor felnőtt, elvégezte az egyetemet, és kirepült Afrikába. Ott egy hölgy asszisztenst keresett maga mellé a hegyi gorillák megfigyelésére. Ágnes pályázott a munkára, és meg is kapta. Így került az ugandai nemzeti parkba. Csak néhány ruhával, a jegyzetfüzetével és a tollával indult útnak a csapatával. Hetente hoztak nekik ételt iskolás gyerekek. Pár nap gyaloglás után egy hegyi gorilla csapatra bukkantak. Mint minden csoport, ez is kölykökből, nőstényekből, fekete hátúakból (kamasz hímekből) és egy ezüst hátúból (vezér hímből) állt. Minden gorilla szinte egész nap evett. Növényeket és gyümölcsöket fogyasztanak. Éjszakára csinálnak maguknak egy „fészket”, és abban alusszák át az éjszakát. Amikor eleget ettek, továbbállnak. Ágnes és csapata több hónapig követte és figyelte meg a gorillákat. Majd visszatértek a megfigyelő állomásra, és elküldték jegyzeteiket Németországba, a kutató hölgynek. A megfigyelések szerint rekord mennyiségű nőstény volt a gorilla csapatban. Másfél év múlva visszatértek újbóli megfigyeléseket végezni. Úgy lett a csapat vezére az akkori ezüst hátú, hogy legyőzte az előző vezér hímet, akit Zeusznak hívtak. Mikor visszatértek, látták, hogy az ezüst hátúval egy villám végzett.

*A hegyi gorilla egy veszélyeztetett faj a túlzott vadászat miatt.*

Egyszer én is szeretnék látni egy hegyi gorillát.